প্রতিশ্রুতি সত্ত্বেও মেলেনি চাকরি! বিক্ষোভে জমি মালিকরা

বজবজ: চাকরির প্রতিশ্রুতি (Job Promise) দিলেই মেলেনি চাকরি। তাই এবার কর্তৃপক্ষের বিরুদ্ধে তীব্র অসন্তোষ প্রকাশ করে বিক্ষোভ দেখালেন জমি মালিকরা (Land Owners)। বুধবার সকালে বজবজের (Budge Budge) আইওসিএল বটলিং প্ল্যান্টের (IOCL Bottling Plant) গেটের সামনে জড়ো হয়ে বিক্ষোভ দেখান তাঁরা। দীর্ঘ ২৫ বছর ধরে তাঁদের জমির ওপর এই বটলিং প্ল্যান্টের কার্যক্রম চললেও, এখনো অনেকেই চাকরি পাননি বলে অভিযোগ।

বিক্ষোভকারীদের দাবি, প্রায় ২৫-২৬ জন জমির মালিক এখনও পর্যন্ত চাকরি পাননি। তাঁদের অভিযোগ, ২৫ বছর আগে যখন এই আইওসি বটলিং প্ল্যান্ট তৈরি হয়েছিল, তখন ৩০৭ জন জমিদারের কাছ থেকে জমি অধিগ্রহণ করা হয়েছিল। সেই সময় সংস্থার পক্ষ থেকে পরিবার পিছু একটি করে চাকরি দেওয়ার প্রতিশ্রুতি দেওয়া হয়। কিন্তু বাস্তবে অনেকেই এখনও সেই প্রতিশ্রুতি পূরণের অপেক্ষায় রয়েছেন।

আরও পড়ুন: রং বদলাচ্ছে ভাঙড়! ISF ছেড়ে তৃণমূলে যোগদান কর্মীদের

একজন জমির মালিক ক্ষোভ প্রকাশ করে বলেন, “আমাদের জমি নিয়ে বটলিং প্ল্যান্ট তৈরি হয়েছে। আমরা ভেবেছিলাম, অন্তত একটি করে চাকরি পাব। কিন্তু এত বছর কেটে গেল, আজও আমাদের পরিবারের সদস্যরা বেকার।” বিক্ষোভকারীরা বটলিং প্ল্যান্টের ম্যানেজমেন্টের সঙ্গেও দেখা করেন এবং তাদের দাবি জানান। তারা সংস্থার পক্ষ থেকে দ্রুত প্রতিশ্রুতি পূরণের নিশ্চয়তা না পেলে বৃহত্তর আন্দোলনের হুঁশিয়ারি দেন।

দেখুন আরও খবর:

The post প্রতিশ্রুতি সত্ত্বেও মেলেনি চাকরি! বিক্ষোভে জমি মালিকরা first appeared on KolkataTV.

The post প্রতিশ্রুতি সত্ত্বেও মেলেনি চাকরি! বিক্ষোভে জমি মালিকরা appeared first on KolkataTV.